ഇന്ത്യ അവനെ കൂടുതലായി ആശ്രയിക്കുന്നു, കോഹ്ലിയും കൂട്ടരും അക്കാര്യത്തില് ശ്രദ്ധിക്കണം, നിര്ദ്ദേശവുമായി മുത്തയ്യ മുരളീധരന് ഐസിസി ടി20 ലോകകപ്പിലെ ഇന്ത്യന് ടീമിന്റെ പോരായ്മകള് ചൂണ്ടിക്കാട്ടി ശ്രീലങ്കന് ഇതിഹാസം മുത്തയ്യ മുരളീധരന്. ഇന്ത്യ ബൗളിങില് കൂടുതലായും ഒരു ബൗളറെ മാത്രമാണ് ആശ്രയിക്കുന്നുതെന്നും അധികം വൈകാതെ ശരിയായ ടീം ബാലന്സ് ഇന്ത്യ കണ്ടുപിടിക്കണമെന്നും മുത്തയ്യ മുരളീധരന് പറഞ്ഞു. പാകിസ്ഥാനെതിരായ ആദ്യ മത്സരത്തില് ഒരു വിക്കറ്റ് പോലും നേടുവാന് ഇന്ത്യന് ബൗളര്മാര്ക്ക് സാധിച്ചിരുന്നില്ല. ജസ്പ്രീത് ബുംറ, മൊഹമ്മദ് ഷാമി, ഭുവനേശ്വര് കുമാര് എന്നിവരടക്കം മൂന്ന് പേസര്മാരുമായാണ് ഇന്ത്യ ആദ്യ മത്സരത്തിനായിനെത്തിയത് ആദ്യ മത്സരത്തില് പരാജയപെട്ടുവെങ്കിലും ഇന്ത്യ മാറ്റങ്ങള്ക്ക് മുതിര്ന്നേക്കില്ല. പാകിസ്ഥാനെതിരായ മത്സരത്തില് പരിക്കേറ്റ ഹാര്ദിക് പാണ്ഡ്യ ഫിറ്റ്നസ് വീണ്ടെടുത്തുവെന്ന് മത്സരത്തിന് മുന്പായി നടന്ന പ്രസ് കോണ്ഫ്രന്സില് വിരാട് കോഹ്ലി പറഞ്ഞിരുന്നു. നെറ്റ്സില് ഹാര്ദിക് പാണ്ഡ്യ ബൗള് ചെയ്യുന്ന ദൃശ്യങ്ങള് പുറത്തുവന്നതും ഇന്ത്യന് ആരാധകര്ക്ക് പ്രതീക്ഷ നല്കുന്നുണ്ട്. ബൗളിങിന്റെ കാര്യത്തില് എന്നെ ആശങ്കപെടുത്തുന്ന ടീം ഇന്ത്യയാണ്. ജസ്പ്രീത് ബുംറ ഒരു മാച്ച് വിന്നറാണ്, ഇന്ത്യ ബൗളിങില് അവനെ കൂടുതലായി ആശ്രയിക്കുന്നുണ്ട്. ഒരു ലെഗ് സ്പിന്നറെ അവര് ടീമില് ഉള്പ്പെടുത്തണം, അല്ലെങ്കില് രവിചന്ദ്രന് അശ്വിനെ കളിപ്പിക്കണം. അങ്ങനെയെങ്കില് ഫാസ്റ്റ് ബൗളര്മാരുടെ എണ്ണം രണ്ടിലേക്ക് ചുരുക്കേണ്ടി വരും, ഒപ്പം ഹാര്ദിക് പാണ്ഡ്യ ബൗള് ചെയ്യുകയും വേണം. ശരിയായ ടീം ബാലന്സ് അവര് കണ്ടെത്തേണ്ടതുണ്ട്, എങ്കില് മാത്രമേ ബുംറയെ അമിതമായി ആശ്രയിക്കാതിരിക്കാന് അവര്ക്ക് സാധിക്കൂ. മുത്തയ്യ മുരളീധരന് പറഞ്ഞു. Picture Source : Twitter ICC T20 WORLD CUP ഇപ്പോള് മികച്ച പൊസിഷനിലുള്ള ടീം പാകിസ്ഥാനാണ്. ഗ്രൂപ്പിലെ ശക്തരായ ഇന്ത്യയെയും ന്യൂസിലാന്ഡിനെയും അവര് പരാജയപെടുത്തി. മികച്ച കഴിവ് അവര്ക്കുണ്ട്. എന്നാല് വെസ്റ്റിന്ഡീസിനെ പോലെ ചില ദിവസങ്ങളില് വളരെ മോശം പ്രകടനം അവരില് നിന്നും പ്രതീക്ഷിക്കാം. ബാറ്റിങില് മാത്യൂ ഹെയ്ഡന്റെ ഉപദേശം അവര്ക്ക് ലഭിക്കുന്നുണ്ട്. കളിക്കുന്ന കാലം മുതല്ക്കേ അവന് മത്സരത്തെ നന്നായി മനസ്സിലാക്കുന്ന താരമാണ്. അവരുടെ ഇപ്പോഴത്തെ മികച്ച പ്രകടനത്തില് അതൊരു വലിയ ഘടകമാണ്. മുത്തയ്യ മുരളീധരന് കൂട്ടിച്ചേര്ത്തു. Picture Source : Twitter ICC T20 WORLD CUP നാളെ നടക്കുന്ന മത്സരം ഇന്ത്യയ്ക്കും ന്യൂസിലാന്ഡിനും ഒരുപോലെ നിര്ണായകമാണ്. ആദ്യ മത്സരങ്ങളില് പാകിസ്ഥാനോട് പരാജയപെട്ടുകൊണ്ടാണ് ഇരുടീമുകളും ദുബായില് ഏറ്റുമുട്ടാനൊരുങ്ങുന്നത്. മത്സരത്തില് പരാജയപെട്ടാല് ഇരുടീമുകളുടെയും സെമിഫൈനല് മോഹങ്ങള്ക്ക് തിരിച്ചടിയാകും. Picture Source : Twitter ICC T20 WORLD CUP